
DR.31.10.2017                                                        59                   

 
 Keadaan ini berlaku kerana Kerajaan Barisan Nasional, di bawah kepimpinan Yang 
Amat Berhormat Pekan menguruskan negara dengan melaksanakan kerangka maqasid 
syariah yang menegaskan kepentingan menjaga kesejahteraan rakyat dan negara dengan 
menjaga lima perkara yang amat penting iaitu, agama, jiwa, keturunan, akal dan harta. 
Mengikut syariat Islam, lima perkara atau kepentingan ini dibahagikan kepada tiga tingkatan 
di mana setiap tingkatan mempunyai keutamaan masing-masing, iaitu Al-Dharuriyyat, Al-
Hajiyyat dan Al-Tahsiniyyat.  

 Al-Dharuriyyat bermaksud segala sesuatu yang tidak dapat ditinggalkan dalam 
kehidupan keagamaan dan keduniaan manusia. Dalam erti kata lain, jika tidak ada, maka 
kehidupan manusia akan menjadi rosak dan tidak teratur. 

 Al-Hajiyyat pula bermaksud sesuatu yang diperlukan oleh manusia dalam 
menghindarkan kesempitan dan menolak kesulitan yang mana, jika ia tidak ada, maka 
manusia akan mengalami kesulitan dan kesempitan tetapi ia tidaklah sampai merosakkan 
kehidupan. 

 Al-Tahsiniyyat pula bermaksud hal-hal yang menjadi tuntutan daripada martabat diri 
dan akhlak yang mulia untuk mendapat kehidupan yang baik.  

Jika dilihat dari sudut pemerintahan dan pentadbiran Kerajaan Barisan Nasional 
itulah yang selama ini menjadi pegangan Yang Amat Berhormat Pekan dalam menguruskan 
negara termasuklah dalam pembentangan bajet kali ini. 

 Tuan Yang di-Pertua, meneliti satu demi satu perkara yang disentuh dalam Bajet 
2018, saya bersetuju dengan pandangan pelbagai pihak termasuk pakar ekonomi dan ahli 
akademik, bahawa bajet kali ini adalah yang paling komprehensif dan menyeluruh meliputi 
pelbagai aspek pembangunan yang terbaik pernah diumumkan dan mencakupi semua aspek 
yang terkandung dalam maqasid syariah yang saya katakan tadi. Selain itu, pembangunan 
modal insan dan bantuan yang diberikan terus kepada rakyat yang disasarkan, melihatkan 
kebijaksanaan kepimpinan kerajaan menggunakan wang kerajaan secara berhemah, bagi 
memastikan semua sektor dibantu dan dimajukan. 

 Pada masa yang sama, saya juga berpendapat bajet kali ini membuktikan tidak ada 
mana-mana kelompok yang dipinggirkan, daripada bayi yang bakal dilahirkan hinggalah 
warga emas di rumah semuanya akan mendapat manfaat melalui pembentangan bajet kali 
ini. Ia juga merupakan bajet mesra kaum yang memperlihatkan keseimbangan dalam 
pembahagian peruntukan kerajaan. Setiap bangsa mempunyai dana khas masing-masing 
termasuklah kaum India dan Cina dan membantu mereka yang tidak berkemampuan dan 
golongan susah mengharungi kehidupan seharian dalam dunia yang begitu mencabar. 

 Tuan Yang di-Pertua, berdasarkan bajet yang dibentangkan, kita sama sekali tidak 
boleh menafikan komitmen dan keupayaan kerajaan merancang masa depan dengan lebih 
mampan dan saksama, tidak mengira apa jua fahaman politik demi kepentingan negara. 
Bagaimanapun, apa yang menjadi kebimbangan kita ialah sejauh manakah apa yang 
dirancang dan dibentangkan dalam bajet tersebut benar-benar di laksana, tanpa sebarang 
masalah. Oleh itu, untuk sekian kali ini saya ingin menggesa dan mencadangkan kepada 
kerajaan supaya menubuhkan Jawatankuasa Khas Pemantauan Pelaksanaan Bajet 2018 
yang dipengerusikan sendiri oleh Yang Amat Berhormat Perdana Menteri atau Timbalan 
Perdana Menteri. 

 Selain itu disertai oleh Ketua Setiausaha Negara (KSN) jawatankuasa khas ini, perlu 
disertai oleh semua KSU Kementerian yang bertanggungjawab untuk membentangkan 
laporan kemajuan sesuatu projek mengikut apa yang sudah diputuskan oleh Bajet 2018. 
Namun alhamdulillah, hari ini saya baca dalam akhbar Utusan Malaysia, muka surat 16, KSU 
Perbendaharaan telah pun mencadangkan akan menubuhkan jawatankuasa khas. Jadi saya 
sokong 100 peratus harap ia dapat berfungsi dengan jayanya.  

 Saya beranggapan penubuhan jawatankuasa khas ini adalah penting kerana seperti 
apa yang dikatakan oleh Yang Amat Berhormat Pekan, ini merupakan ibu segala bajet. 
Mengambil semangat tersebut, kita perlu memastikan segala projek, program, peruntukan 
dan penyaluran bantuan benar-benar mencapai sasaran. Kita tidak mahu sebarang 
kegagalan melaksanakan apa yang sudah dinyatakan dalam Bajet 2018 akan menyebabkan 
kerajaan dipersalahkan, sedangkan pokok pangkalnya masalah bukannya berpunca 
daripada kerajaan, tetapi akibat daripada kegagalan di peringkat pelaksanaan.  



Keadaan ini berlaku kerana Kerajaan Barisan Nasional, di bawah kepimpinan Yang Amat Berhormat Pekan menguruskan negara dengan melaksanakan kerangka maqasid syariah yang menegaskan kepentingan menjaga kesejahteraan rakyat dan negara dengan menjaga lima perkara yang amat penting iaitu, agama, jiwa, keturunan, akal dan harta. Mengikut syariat Islam, lima perkara atau kepentingan ini dibahagikan kepada tiga tingkatan di mana setiap tingkatan mempunyai keutamaan masing-masing, iaitu Al-Dharuriyyat, Al- Hajiyyat dan Al-Tahsiniyyat. Al-Dharuriyyat bermaksud segala sesuatu yang tidak dapat ditinggalkan dalam kehidupan keagamaan dan keduniaan manusia. Dalam erti kata lain, jika tidak ada, maka kehidupan manusia akan menjadi rosak dan tidak teratur. Al-Hajiyyat pula bermaksud sesuatu yang diperlukan oleh manusia dalam menghindarkan kesempitan dan menolak kesulitan yang mana, jika ia tidak ada, maka manusia akan mengalami kesulitan dan kesempitan tetapi ia tidaklah sampai merosakkan kehidupan. Al-Tahsiniyyat pula bermaksud hal-hal yang menjadi tuntutan daripada martabat diri dan akhlak yang mulia untuk mendapat kehidupan yang baik. Jika dilihat dari sudut pemerintahan dan pentadbiran Kerajaan Barisan Nasional itulah yang selama ini menjadi pegangan Yang Amat Berhormat Pekan dalam menguruskan negara termasuklah dalam pembentangan bajet kali ini. Tuan Yang di-Pertua, meneliti satu demi satu perkara yang disentuh dalam Bajet 2018, saya bersetuju dengan pandangan pelbagai pihak termasuk pakar ekonomi dan ahli akademik, bahawa bajet kali ini adalah yang paling komprehensif dan menyeluruh meliputi pelbagai aspek pembangunan yang terbaik pernah diumumkan dan mencakupi semua aspek yang terkandung dalam maqasid syariah yang saya katakan tadi. Selain itu, pembangunan modal insan dan bantuan yang diberikan terus kepada rakyat yang disasarkan, melihatkan kebijaksanaan kepimpinan kerajaan menggunakan wang kerajaan secara berhemah, bagi memastikan semua sektor dibantu dan dimajukan. Pada masa yang sama, saya juga berpendapat bajet kali ini membuktikan tidak ada mana-mana kelompok yang dipinggirkan, daripada bayi yang bakal dilahirkan hinggalah warga emas di rumah semuanya akan mendapat manfaat melalui pembentangan bajet kali ini. Ia juga merupakan bajet mesra kaum yang memperlihatkan keseimbangan dalam pembahagian peruntukan kerajaan. Setiap bangsa mempunyai dana khas masing-masing termasuklah kaum India dan Cina dan membantu mereka yang tidak berkemampuan dan golongan susah mengharungi kehidupan seharian dalam dunia yang begitu mencabar. Tuan Yang di-Pertua, berdasarkan bajet yang dibentangkan, kita sama sekali tidak boleh menafikan komitmen dan keupayaan kerajaan merancang masa depan dengan lebih mampan dan saksama, tidak mengira apa jua fahaman politik demi kepentingan negara. Bagaimanapun, apa yang menjadi kebimbangan kita ialah sejauh manakah apa yang dirancang dan dibentangkan dalam bajet tersebut benar-benar di laksana, tanpa sebarang masalah. Oleh itu, untuk sekian kali ini saya ingin menggesa dan mencadangkan kepada kerajaan supaya menubuhkan Jawatankuasa Khas Pemantauan Pelaksanaan Bajet 2018 yang dipengerusikan sendiri oleh Yang Amat Berhormat Perdana Menteri atau Timbalan Perdana Menteri. Selain itu disertai oleh Ketua Setiausaha Negara (KSN) jawatankuasa khas ini, perlu disertai oleh semua KSU Kementerian yang bertanggungjawab untuk membentangkan laporan kemajuan sesuatu projek mengikut apa yang sudah diputuskan oleh Bajet 2018. Namun alhamdulillah, hari ini saya baca dalam akhbar Utusan Malaysia, muka surat 16, KSU Perbendaharaan telah pun mencadangkan akan menubuhkan jawatankuasa khas. Jadi saya sokong 100 peratus harap ia dapat berfungsi dengan jayanya. Saya beranggapan penubuhan jawatankuasa khas ini adalah penting kerana seperti apa yang dikatakan oleh Yang Amat Berhormat Pekan, ini merupakan ibu segala bajet. Mengambil semangat tersebut, kita perlu memastikan segala projek, program, peruntukan dan penyaluran bantuan benar-benar mencapai sasaran. Kita tidak mahu sebarang kegagalan melaksanakan apa yang sudah dinyatakan dalam Bajet 2018 akan menyebabkan kerajaan dipersalahkan, sedangkan pokok pangkalnya masalah bukannya berpunca daripada kerajaan, tetapi akibat daripada kegagalan di peringkat pelaksanaan.